

Primii protestatari au început să se strângă în Piața Unirii, din Cluj-Napoca, la ora 19.00 fiind deja aproape 5.000 de persoane.



De asemenea, valurile de studenți din Hașdeu au început să se apropie de centru.



Atât la Cluj, cât și în Capitală și restul țării continuă protestele împotriva ordonanței de urgență privind modificarea codurilor penale.



Premierul Sorin Grindeanu a anunțat, joi, că Guvernul nu va renunța la ordonanță.

-----------------------

UPDATE 19:35

Protestatarii au pornit în marș spre cartierul Mărăști, mergând ca și zilele trecute pe Bulevardul Eroilor, apoi pe Calea Dorobanților. Numărul manifestanților a ajuns aproape la 15.000.

-----------------------------------------------------------------

UPDATE 20.13

Protestatarii se află pe Calea Dorobanților, iar până acum numărul acestora depășește 25.000.







----------------------------

UPDATE 20.37

Numărul protestatarilor a ajuns la aproximativ 30.000. Manifestanții au ajuns la Iulius Mall și continuă marșul prin cartierul Gheorgheni.

----------------------------------------

UPDATE 21.18

Manifestanții au ajuns pe Bulevardul Nicolae Titulescu și mărșăluiesc din nou spre centrul orașului. Numărul acestora a ajuns la aproximativ 40.00, foarte multe persoane alăturându-se protestului pe drum.

----------------------------------------------------

UPDATE 21.33

Coloana uriașă de oameni a ajuns în Piața Cipariu și își continuă marșul spre centru. Pe tot parcursul drumului grupuri de zeci și chiar sute de clujeni așteptau să se alăture protestului.

---------------------------------

UPDATE 22.25

Numărul protestatarilor se ridică acum până la aproximativ 45.000. Manifestanții au ajuns până la Primărie, apoi s-au împărțit, o parte dintre aceștia mergând înapoi în piața Unirii, iar restul au pornit spre Mănăștur ”pentru a scoate oamenii în stradă”.

î

Circa 5000 de oameni au rămas în Piața Unirii și au scandat lozinci, până la miezul nopții.